**RMS Carpathia** oli Cunard Linen vuonna 1902 valmistunut matkustaja-alus, joka tuli tunnetuksi RMS *Titanicin* pelastustöihin osallistumisesta.

Rakentaminen
------------

*Carpathian* rakensi Swan Hunter & Wigham Richardson Newcastlen telakallaan Yhdistyneessä kuningaskunnassa.

*Carpathian* uppoama oli 8 600 tonnia, pituus 164 metriä ja leveys 18 metriä, aluksen huippunopeus oli 14 solmua. Se pystyi kuljettamaan noin 1 700 matkustajaa. Laiva kastettiin 6. elokuuta 1902, ja se aloitti koeajonsa 22. huhtikuuta 1903, jotka päättyivät 25. huhtikuuta.

Käyttöhistoria
--------------

*Carpathia* lähti neitsytmatkalleen 5. toukokuuta 1903 Liverpoolista Bostoniin, Yhdysvaltoihin. Aluksella oli 204 toisen luokan ja 1 500 kolmannen luokan matkustajapaikkaa. Myöhemmin se aloitti säännöllisen linjaliikenteen Liverpoolista New Yorkiin. Marraskuussa 1903 laiva siirrettiin kuljettamaan unkarilaisia siirtolaisia, ja se liikennöi Triesten ja New Yorkin välillä vuoteen 1904 asti. Vuonna 1905 alus kunnostettiin niin, että siihen tuli 100 ensimmäisen luokan, 200 toisen luokan sekä 2 500 kolmannen luokan matkustajapaikkaa. Tämän jälkeen *Carpathia* aloitti liikenteen New Yorkin, Triesten ja lukuisten Välimeren satamien välillä.

### Titanicin pelastustyöt

Margaret Brown luovuttaa *Carpathian* päällikölle, Arthur Rostronille, hopeamaljan *Titanicin* pelastustöiden johdosta.
Matkalla New Yorkista Unkariin 14. huhtikuuta 1912, *Carpathian* sähköttäjä Harold Cottam sai CQD-hätäviestin *Titanicilta*: "*Titanic* uppoaa keula edellä ja tarvitsee apua nopeasti."

Cottam ilmoitti viestistä välittömästi komentosillalle, josta viesti toimitettiin aluksen päällikölle, Arthur Rostronille. Rostron kyseli Cottamilta, oliko tämä aivan varma, että "uppoamaton" *Titanic* oli pyytänyt välittömästi apua. Cottamin vakuutettua päällikön hätäsanoman kiireellisyydestä Rostron komensi koneet täysillä eteen ja määräsi kurssin kohti *Titanicin* uppoamispaikkaa.

*Titanicilta* pelastuneita *Carpathialla*
Laivan nimellistä huippunopeutta 14 solmua saatiin kasvatettua 16,5-17 solmuun, kun höyrykattiloiden varoventtiilit sääntöjen vastaisesti suljettiin, vapaavuorossa olleet lämmittäjät komennettiin töihin sekä laivan lämmitysjärjestelmä sammutettiin, jotta kaikki mahdollinen höyry saataisiin koneiden käyttöön. Alus oli tuolloin 93 kilometrin päässä *Titanicista* kaakkoon, mutta sen saapuessa neljän tunnin kuluttua paikalle 15. huhtikuuta 1912 kello 4 aamulla oli jo liian myöhäistä. *Titanic* oli uponnut lähes kaksi tuntia aikaisemmin. *Carpathian* höyrytessä kestävyytensä rajoilla yli aluksen suunnitellun huippunopeuden kohti *Titanicin* uppoamispaikkaa alkoi aluksella levitä huhuja, että *Carpathia* olisi itse joutunut onnettomuuteen. Laivan stuertit komensivat kuitenkin hätääntyneet matkustajat takaisin hytteihinsä ja sanoivat laivan olevan kunnossa. Vasta laivan saapuessa *Titanicin* pelastusveneiden lähettyville valkeni totuus *Carpathian* matkustajille. Aluksella ei ollut onnettomuuspaikalla enää paljon tehtävissä, ja se sai ainoastaan nostettua merestä pelastusveneissä olijat. Se pelasti 706 henkeä.

Pelastuneet palkitsivat päällikkö Rostronin hopeamaljalla ja kultamitalilla, jotka Margaret Brown luovutti. Rostron oli myöhemmin Yhdysvaltain presidentin William Howard Taftin vieraana Valkoisessa talossa, ja hänelle myönnettiin Kongressin kultamitali, korkein kunnianosoitus, jonka Yhdysvaltain kongressi saattoi hänelle myöntää. Britteinsaarilla kuningas Yrjö V löi hänet ritariksi.

Rostronista tuli myöhemmin Cunard Line -yhtiön kommodori eli vanhin päällikkö. Tämä kunnianosoitus myönnettiin vain poikkeuksellisen ansioituneille merikapteeneille. Häntä kutsuttiin liikanimellä "Sähkökipinä" poikkeuksellisen rivakan ja aikaansaavan luonteensa johdosta.

Carpathian uppoaminen
---------------------

*Carpathia* uppoaa
*Carpathia* oli ensimmäisen maailmansodan aikana laivasaattueen mukana, kun Saksan keisarikunnan laivaston sukellusvene torpedoi aluksen 17. heinäkuuta 1918 Irlannin itärannikolla. Onnettomuudessa menehtyi viisi henkilöä. Eloon jääneet 218 matkustajaa ja miehistön jäsentä pelasti HMS *Snowdrop* seuraavana päivänä.

Yhdysvaltalainen kirjailija ja sukeltaja Clive Cussler löysi *Carpathian* hylyn vuonna 1999.

Lähteitä
--------

* Eaton, John P. ja Haas, Charles A. *Titanic: Triumph and Tragedy* (2. painos). W.W. Norton & Company, 1995.



1. ↑  Cunard Line: Carpathia *Encyclopedia Titanica*. Viitattu 30.1.2019. (englanniksi)
2. ↑  R.M.S. Carpathia *Greatships.net*. Viitattu 30.1.2019. (englanniksi)
3. ↑  RMS CARPATHIA AND THE TITANIC – GLORY IN TIMES OF DISASTER *Rmstitanichotel.co.uk*.  Arkistoitu 31.1.2019. Viitattu 30.1.2019. (englanniksi)
4. ↑  Marex: Carpathia's Role in Titanic's Rescue *The Maritime Executive*.  31.5.2015. Viitattu 30.1.2019. (englanniksi)
5. 1 2  Amy Tikkanen: Carpathia *Britannica.com*.  23.12.2011. Viitattu 30.1.2019. (englanniksi)
6. 1 2  Jason Ponic: Whatever Happened to Carpathia, the Ship That Saved Titanic's Survivors? *Owlcation.com*.  25.11.2017. Viitattu 30.1.2019. (englanniksi)
7. 1 2  Carpathia, pelastava laiva *Jarisaarinen.pp.fi*.  Arkistoitu 31.1.2019. Viitattu 30.1.2019.
8. ↑  Daniel Farrell: RMS Carpathia Remembered | Titanic Rescue saved hundreds of Lives *Coast Monkey*.  17.6.2018. Viitattu 30.1.2019. (englanniksi)
9. ↑  Jim Clarke: Titanic disaster: How history has judged Bolton's sea captains *BBC News*.  11.4.2012. Viitattu 30.1.2019.
10. 1 2  The Carpathia Comes To Titanic's Rescue *Premierexhibitions*.  Arkistoitu 31.1.2019. Viitattu 30.1.2019. (englanniksi)
11. 1 2  Connor O'Rourke: 100 years ago today, ship that rescued Titanic survivors was sunk by a German Torpedo *IrishCentral*.  17.6.2018. Viitattu 30.1.2019. (englanniksi)
12. 1 2 3  RMS Carpathia: The Ship That Saved 700 Titanic Survivors *Titanic Universe*. Viitattu 30.1.2019. (englanniksi)
13. ↑  Matthew Anderson: RMS Carpathia *Shipwreck World*. Viitattu 31.1.2019. (englanniksi)
14. ↑  Stefan Andrews: The SS Californian, the ship that failed to rescue Titanic survivors despite being 20 miles away *The Vintage News*.  23.9.2017. Viitattu 31.1.2019. (englanniksi)
15. ↑  Stephen Gibbs: 'It was a brave and perilous rescue mission': Inside the expedition to find the wreck of Carpathia - the ship that rescued 700 Titanic survivors only to be sunk by a German U-boat *Daily Mail tv*.  15.6.2018. Viitattu 31.1.2019. (englanniksi)
16. ↑  MassMu Collection: Carpathia Crew Medal *MassMu*. Viitattu 31.1.2019.
17. ↑  Arthur Henry Rostron *Find A Grave*. Viitattu 31.1.2019. (englanniksi)
18. ↑  One Hundred Percent Sailorman: The Life of "Titanic Hero" Sir Arthur Henry Rostron with Eric L. Clements *Martime Museum of the Atlantic*.  19.6.2016. Viitattu 31.1.2019. (englanniksi)
19. ↑  Captain Arthur Henry Rostron *Encyclopedia Titanica*. Viitattu 31.1.2019. (englanniksi)
20. 1 2  Mark Jonathan Prepena: R.M.S. Carpathia-Loss of Titanic'c Hero *Wattpad.com*. Viitattu 31.1.2019. (englanniksi)
21. ↑  Carpathia (R.M.S.) *Numa.net*. Viitattu 31.1.2019. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **RMS Carpathia**.